Mid Erscheina vo de Bajuwarn an 6. Jahrhundat håd da spadane Rupertiwinke zum groußn boarischn Verwoitungsbeziark Soiburggau gheart. Durch des, daß da Erzbischof vo Soizburg gengiba an Herzog owei máchtiger worn is, håd as Erzbistum aa oiwei mehr Freiheit griagt. Und 1275, mit der Anerkennung vo de Grenzn duich'n Baiernherzog, is de Oblesung vo Soizburg vo Baiern auf's End ganga. Duich de Erlassung vo oana eiganan Landesordnung duich an Erzbischof is Soizburg dann 1328 a weitgehend oaschichtiga Staat, innerhoib vom Heilinga Remischn Reich worn. Da spadane Rupertiwinke war weng sein fruchtbara Boon aa de "Kornkammer" vo Soizburg. Er håd mim heitign Soizburga Beziark Flachgau zum Soizburga "Land vor'm Gebiarg" gheart.